ร็อคแมนซีรีส์

ร็อคแมน (รกกุมัง) หรือในชื่อภาษาอังกฤษว่า เมกาแมน (Mega Man) เป็นชื่อของเกมชุดวิดีโอเกมประเภทเกมแอ็กชั่นแพลทฟอร์มของบริษัทแคปคอม โดยมักจะมีตัวเอกใช้ชื่อร็อคแมนเช่นเดียวกับชื่อเกม

**เนื้อเรื่องย่อ**
ในปี 20xx เทคโนโลยีของโลกได้พัฒนาไปไกล ถึงขั้นสามารถสร้างหุ่นยนต์ให้มีจิตใจคล้ายมนุษย์ได้ ด็อกเตอร์โทมัส ไรท์ และ ด็อกเตอร์ไวลี่ นักวิทยาศาตร์ที่ได้ทำผลงานไว้มากมาย ด็อกเตอร์ไรท์ ได้สร้าง หุ่นยนต์ ชื่อ ร็อค และ โรล โดยหุ่นทั้งสองเอาไว้ช่วยสนับสนุนงานต่างๆ ด็อกเตอร์ไวลี่ที่อิจฉาในผลงานของด็อกเตอร์ไรท์ ได้ทำการวางชิพไวรัส ในหุ่นโรงงานของด็อกเตอร์ไรท์ ทำให้หุ่นเกิดการบ้าคลั่งขึ้นมา ด็อกเตอร์ไรท์จึงได้อัพเกรดร็อคให้สามารถต่อสู้กับหุ่นเหล่านั้นได้ จึงได้กำเนิด หุ่น"ร็อคแมน"

**รายชื่อผลงาน**

**ผลงานหลัก**
ร็อคแมน (FC)
*ร็อคแมน 2 ความลับของดร.ไวลี่ (FC)
*ร็อคแมน 3 จุดจบของ ดร.ไวลี่!? (FC)
*ร็อคแมน 4 ความชั่วร้ายครั้งใหม่
(FC)
*ร็อคแมน 5 กับดักของบลูส์!? (FC)
*ร็อคแมน 6 การต่อสู้ครั้งยิ่งใหญ่ในประวัติศาสตร์
(FC)
*ร็อคแมน 7 การเผชิญหน้าแห่งโชคชะตา! (SFC)
*ร็อคแมน 8 เมทัลฮีโร่ส์ (PS, SS)
*ร็อคแมน 9 ผู้ทะเยอทะยานคืนชีพ
(Wii Ware, PSN, XBLA)
*ร็อคแมน 10 ภัยอันตรายจากนอกโลก
(Wii Ware, PSN, XBLA)
*ร็อคแมน 11 ฟันเฟืองแห่งโชคชะตา
(PC, PS4, XBO, SW)

**ผลงานเกมบอย**
ร็อคแมนเวิลด์
*ร็อคแมนเวิลด์ 2
*ร็อคแมนเวิลด์ 3
*ร็อคแมนเวิลด์ 4
*ร็อคแมนเวิลด์ 5

**ผลงานย่อย**
ร็อคแมน & ฟอร์เต้ (SFC, GBA)
*ร็อคแมน & ฟอร์เต้ สาร์นท้ารบจากอนาคต (WS)
*ร็อคแมน ร็อคแมน (PSP)

**ผลงานเกมตู้**
ร็อคแมน เดอะพาวเวอร์แบทเทิล (AC)
*ร็อคแมน 2 เดอะพาวเวอร์ไฟท์เตอร์ (AC)
*ร็อคแมน พาวเวอร์ & ไฟท์เตอร์ (NGP)
*ร็อคแมน แบทเทิลพาวเวอร์ไฟท์เตอร์ (PS2)

**ผลงานนอกจากเกมแอคชัน**
ไวลี่ & ไลท์ That's Paradise (FC)
*ร็อคแมนส์ ซ็อกเกอร์ (SFC)
*ร็อคแมน แบทเทิล & เชส (PS)
*ซูเปอร์แอคเวนเจอร์ ร็อคแมน (PS, SS)

**ซีรีส์รวมภาค**
ร็อคแมน เมกาเวิลด์ (MD)
*ร็อคแมน คลาสสิกคอลเลคชัน (3DS, PS4, Xbox ONE, Steam, Switch)
*ร็อคแมน คลาสสิกคอลเลคชัน 2 (PS4, Xbox ONE, Steam, Switch)

**ตัวละคร**

**หุ่นยนต์**
ร็อคแมน (ロックマン) หรือ เมกาแมน (MegaMan)
หุ่นยนต์หมายเลข 1 ของดร. ไลท์ เป็นหุ่นยนต์ช่วยเหลืองานบ้าน แต่ ดร. ไรท์ ได้ดัดแปลงเป็นหุ่นต่อสู้โดยเพิ่มระบบชิปการต่อสู้เข้าไว้ในตัวร็อคแมนทำให้ร็อคแมนมีความสามารถใช้อาวุธของบอสตัวต่างๆ ไว้ได้
 โรล (ロール)
หุ่นยนต์หมายเลข 2 ของ ดร. ไลท์ ทำหน้าที่งานบ้านเป็นหลักเป็นน้องสาวของร็อคแมน
 บลูส์ (ブルース) หรือ โปรโตแมน (ProtoMan)
หุ่นยนต์หมายเลข 0 ของ ดร. ไลท์ ถูกสร้างเป็นตัวแรก ที่เปิดตัวให้โลกเข้าสู่ยุคของหุ่นยนต์ มักปรากฏตัวด้วยเสียงผิวปากเพลงบลูส์ แต่ด้วยเป็นผลงานที่ไม่สมบูรณ์ เนื่องจากแกนพลังงานไม่เสถียรซึ่งจะระเบิดเมื่อถ้าหากใช้พลังเกินขีดจำกัด ซึ่ง ดร. ไลท์รู้ถึงเรื่องนี้คิดจะหาทางซ่อม แต่กลัวจะสูญเสียตัวตน จึงหนีหายไป เพราะผลข้างเคียงของการซ่อม มีจุดเด่นคือใส่หมวกกันน็อคสีแดงที่มีเลนส์กันแดด โดยมีผ้าพันคอสีเหลืองดูดซับพลังส่วนเกิน พร้อมกับมีโล่คู่ใจ จนในภาค 3 เข้าร่วมกับไวลี่โดยใช้ชื่อว่าเบรกแมน โดยได้ท้าสู้กับร็อคแมน ในตอนท้ายมาช่วยชีวิตร็อคแมนไว้ พร้อมกับเปิดเผยตัวจริง แล้วคอยช่วยร็อคแมนต่อสู้กับไวลี่ มาตลอด แต่มีปัญหาคือติดต่อยาก เพราะคอยทำการสืบหาเบาะแสไวลี่ให้ร็อคแมนเสมอ กับคอยรักษาตัวเองพอที่จะทำได้ เพื่อยืดชีวิต
ไรท็อต (ライトット) หรือ ออโต้ (Auto)
ปรากฏตัวครั้งแรกในภาค 7 เป็นพ่อค้าหุ่นยนต์ที่เข้ามาร่วมกลุ่มของร็อคแมนมักมีบทบาทเป็นคนขายของอาวุธและไอเทมต่างๆ ให้กับร็อคแมน
ฟอร์เต้ (フォルテ) หรือ เบส (Bass)
หุ่นยนต์พิเศษหมายเลข 1 ของ ดร.ไวลี่ มีความสามารถการต่อสู้ที่เหนือกว่าหุ่นยนต์ตัวอื่นๆ และเป็นคู่ปรับของร็อคแมน โดยมีพื้นฐานจากร็อคแมน มีนิสัยใจร้อนชอบต่อสู้ ต้องการเอาชนะร็อคแมน เพื่อพิสูจน์ว่าเป็นหุ่นยนต์ที่แข็งแกร่งสุด
ดูโอ (デューオ)
ปรากฏตัวในภาค 8 หุ่นยนต์จากอวกาศ มีร่างกายขนาดยักษ์ ปรากฏตัวในโลกเพื่อทำลายพลังชั่วร้ายของหุ่นยนต์ที่ตกมายังโลก

**หุ่นยนต์ผู้ช่วย**
รัช (ラッシュ)
หุ่นยนต์รูปร่างสุนัข คาดว่าใช้เป็นหุ่นระวังภัยในบ้าน แต่ถูกดัดแปลง มีความสามารถในการแปลงร่างและรวมร่างกับร็อคแมน
บีท (ビート)
หุ่นยนต์รูปร่างนก ที่ดร.โคแซค สร้างขึ้นมาให้ร็อคแมน เป็นของขวัญเพื่อบอกถึงมิตรภาพของกันและกัน มีความสามารถในการดึงร็อคขึ้นมาจากเหวและจิกศัตรู
แทงโก (タンゴ)
หุ่นยนต์รูปร่างแมว สามารถม้วนตัวโจมตีศัตรู ปรากฏตัวในภาคร็อคแมนเวิลด์ 5 เป็หุ่นที่ติดต่อกับบลูส์ได้เท่านั้น
เอดดี้ (エディー)
หุ่นยนต์รูปร่างเหมือนหม้อหุงข้าวเดินได้ ที่ไม่มีแขน มีความสามารถในการเปิดไอเท็มแบบสุ่ม
กอสเปล (ゴスペル) หรือ เทรเบิล (Treble)
หุ่นยนต์รูปร่างสุนัขไลก้า เป็นคู่หูของฟอร์เต้ สามารถรวมร่างกับฟอร์เต้ได้เหมือนกับร็อคแมน โดยกอสเปลถูกสร้างโดยมีต้นแบบจากรัช ซึ่งกอสเปลเป็นหุ่นติดตามฟอร์เต้ เมื่อกอสเปลอยู่ไหน แปลว่าฟอร์เต้จะอยู่ที่นั่น
เร้กเก้ (レゲエ)
หุ่นยนต์สัตว์รูปร่างอีกา ที่ดร.ไวลี่ สร้างมาเป็นเพื่อนคุย เป็นคู่ปรับกับบีท

**มนุษย์**
ดร. ไลท์ (Dr.ライト, Dr.Light)
นักวิทยาศาสตร์อัจฉริยะ มีชื่อจริงว่า ทอมัส ไลท์ (トーマス・ライト) เป็นผู้สร้างร็อคแมน, บลูส์ และหุ่นยนต์อื่นๆ
ดร. ไวลี่ (Dr.ワイリー)
นักวิทยาศาสตร์สติเฟื่อง ออกเพี้ยนๆ อดีตเคยเป็นผู้ช่วยกับเพื่อนสนิทของดร.ไลท์ แต่ได้รางวัลนักวิทยาศาสตร์อัจฉริยะของโลกเป็นอันดับรองต่อจากไลท์มาตลอด ด้วยความอิจฉากลับคิดเรื่องชั่วร้ายจึงถูกไล่ออกจากทีมวิจัย ปัจจุบันเป็นศัตรูกับร็อคแมน โดยคอยสร้างหุ่นรบมากมายเพื่อพิสูจน์ว่าตนเหนือว่าดร.ไลท์ แต่ตนก็ล้มเหลวตลอด เพราะถูกขวางโดยร็อคแมน กับพอแพ้ร็อคแมน ก็หนี หรือถูกจับ กับเคยเกือบตายมาหลายที แต่ก็รอดได้เสมอ แล้วกลับมายิ่งใหญ่กับชั่วร้ายกว่าเดิมทุกที
ดร. โคแซ็ค (Dr.コサック)
นักวิทยาศาสตร์ ปรากฏครั้งแรกในภาค 4 แรก ๆ จะเป็นผู้วางแผนชั่วร้าย เพราะถูกไวลี่จับตัวลูกสาวของตนไป จึงต้องยอมทำ ทั้งที่ไม่อยาก หลังจากนั้น บลูส์ได้ช่วยบุตรสาวของเขาแล้ว ได้เป็นเพื่อนกับ ดร. ไลท์
 คารินกา (カリンカ)
ลูกสาวของ ดร. โคแซ็ค ที่ถูก ดร. ไวลี่ จับตัวไป

**สื่อรูปแบบต่างๆ**
สำหรับร็อคแมนได้ออกมาเป็นการ์ตูนรวมถึงภาพยนตร์การ์ตูน
*เมกาแมน
*ร็อคแมน
*ร็อคแมน เมกามิกซ์ ซีรีส์